Lanuvio
Lanuvio antički: Lanuvium je općina od 13,219 stanovnika u Centralnoj Italiji u Regiji Lacij dio Metropolitanskog grada Rima.

Geografske karakteristike 

Lanuvio leži udaljen 30 km jugoistočno od centra Rima u brdima Masiva Colli Albani.

Historija 

Antički Lanuvium prvi put je dokumentiran krajem 6. vijeka pne. kad je naveden kao jedan od trideset gradova Latinskog saveza, koji se borio protiv Antičkog Rima.

Nakon definitivnog poraza Saveza 338. pne. izgubio je nezavisnost, ali je zajedno sa ostalim gradovima saveza, već 332. pne. dobio status civitasa sa pravom glasa (civitas cum suffragio) i privilegiju na pola prihoda od vrlo posjećenog hrama Junone. 
Taj prihod omogućio mu je da bude prilično imućan i ugodan za život, pa nije čudo da su njemu rođeni rimski carevi Antonin Pije i Komod.

Grad je počeo stagnirati i propadati nakon Teodozijeva edikta 391. kad je kršćanstvo postalo jedina dozvoljena religija, pa Junonin hram više nije donosio prihode.
Za srednjeg vijeka nosio je ime Civita Lavinia, tek od 1914. vraćeno mu je staro - Lanuvio.
Početkom 15. vijeka postao je feud Porodice Colonna, koja je vladala njime do 1564. kad ga je prodala Giulianu Sforzi.

Stradao je za Drugog svjetskog rata u savezničkom bombardiranju u februaru 1944., kad je poginulo 
130 građana.

Pobratimski gradovi 
Lanuvio ima ugovore o partnerstvu sa slijedećim gradovima;

  Centuripe, Italija
  Burjassot, Španjolski

Izvori

Vanjske veze 

 Comune di Lanuvio (službene stranice) 
Naselja u provinciji Roma
Wikiprojekat geografija/Naselja u Italiji
Gradovi u Italiji